open-index/open-wikipedia-markdown huggingface dataset:
Ombruk

**Ombruk** innebærer å ta vare på noe som har vært brukt før, ved å bruke det på nytt til samme formål framfor å la det bli avfall. Ombruk skiller seg fra resirkulering ved at man ikke bryter komponenter ned til råmaterialer for ny produksjon. Det er fortsatt ombruk hvis komponenten vaskes, males, kappes, tilpasses, eller repareres. Den nye bruken skal være tilsvarende som ved tidligere bruk. Om materialet brukes til noe annet, for eksempel glassfelt fra vinduer som blir brukt som kontorskillevegger, er det gjenbruk, ikke ombruk. Dette er et skille som er dratt i seinere år, etter at det tidligere var vanlig å bruke ombruk og gjenbruk synonymt. Å bruke overskuddsvarer kan ikke kalles ombruk, fordi de ikke er brukt tidligere. Ombruk er på andre nivå i avfallspyramiden, etter avfallsreduksjon.

## Ombruk av byggevarer
Ombruk av byggevarer representerer et mer miljøvennlig alternativ til tradisjonell riving, og er en del av sirkulærøkonomien. Ombruk av byggevarer vil si å benytte brukte, demonterte komponenter i bygg og tilhørende installasjoner på nytt, uten grunnleggende endringer. Det første steget i en ombruksprosess er ombrukskartlegging. Det er siden 1. juli 2022 krav om å ombrukskartlegge en del bygg som rives eller rehabiliteres. Etter kartlegging demonteres de komponentene som er valgt ut til ombruk. Brukte byggevarer må ha dokumentasjon for å kunne brukes på nytt.  

## Referanser


## Eksterne lenker
* Sirkulær Ressurssentral – ideelt foretak som gjennom sine initiaver bidrar til økt ombruk av byggevarer 
* Ombygg – brukte byggevarer til salgs på nett
* Resirqel -Konsulentfirma som spesialiserer seg på ombruk, ombrukskartlegging og ombruksrådgivning
Charlotte Sibylle von Ahlefeldt-Rixingen

**Charlotte Sibylle von Ahlefeldt-Rixingen** (født 1672, død 1716) var en grevinne av den danske adelslekten Ahlefeldt.

Hennes foreldre var Frederik Ahlefeldt og Maria Elisabeth av Leiningen-Dagsburg-Hartenburg. Hun giftet seg 12. januar 1696 med den tyske greven Ludwig av Solms-Rödelheim.

## Stamtavle

## Referanser
Nedskytingen av et ukrainsk Iljusjin Il-76

**Nedskytingen av et ukrainsk Iljusjin Il-76** skjedde 14. juni 2014, som var under den innledende fasen av krigen i Donbas.  Transportflyet tilhørte det ukrainske luftforsvarets 25. lufttransportbrigade og bragte soldater og utstyr. Maskinen ble skutt ned av russiskstøttede separatister fra Folkerepublikken Lugansk under landing på Luhansk internasjonale lufthavn. Samtlige 49 om bord mistet livet i angrepet, som var en av de blodigste hendelser i kampene til da.

## Referanser
Maria Elisabeth av Leiningen-Dagsburg-Hartenburg

**Maria Elisabeth av Leiningen-Dagsburg-Hartenburg** (født 10. mars 1648, død 13. april 1724) var en tysk grevinne.

Hennes foreldre var Friedrich Emich av Leiningen-Dagsburg-Hartenburg og Sibylle av Waldeck-Wildungen. Hun giftet seg med danske lensgreven Frederik Ahlefeldt, dette var hans andre ekteskap.

## Stamtavle

## Referanser
Sibylle av Waldeck-Wildungen

**Sibylle av Waldeck-Wildungen** (født 25. mai 1619 i Bad Wildungen, død 3. august 1678 i Hardenburg) var en grevinne av den tyske adelslekten Waldeck-Wildungen.

Hennes foreldre var Christian av Waldeck-Wildungen og Elisabeth av Nassau-Siegen. Hun giftet seg 15. juni 1644 med Friedrich Emich av Leiningen-Dagsburg-Hartenburg, og sammen fikk de ti barn.

## Stamtavle

## Referanser
Noethers setning

**Noethers setning** eller **Noethers teorem** er et fundamentalt teorem i fysikken som knytter sammen symmetrier og bevaringslover.

Det ble publisert av Emmy Noether i 1918, og sier at for hver kontinuerlig symmetri i likningene er det knyttet en bevaringslov.

Eksempler er:

* Translasjonsinvarians betyr at bevegelsesmengde er bevart
* Tidsinvarians betyr at energien er bevart
* Rotasjonssymmetri betyr at dreieimpulsen er bevart

## Referanser
Elisabeth av Nassau-Siegen

**Elisabeth av Nassau-Siegen** (født 8. november 1584, død 26. juli 1661) var en grevinne fra den tysk-romerske fyrsteslekten Nassau-Siegen.

Hennes foreldre var Johann VII av Nassau-Siegen og Magdalena av Waldeck. Hun giftet seg i 1604 med Christian, greve av Waldeck-Wildungen, en annen tysk-romersk fyrsteslekt. Sammen fikk de 15 barn.

## Stamtavle

## Referanser
Elisabeth av Leiningen-Dagsburg

**Elisabeth av Leiningen-Dagsburg** (født 6. mai 1586, død 25. oktober 1623) var en grevinne av den tyske adelsslekten Leiningen.

Hennes foreldre var Emich XI av Leiningen-Dagsburg-Falkenburg og Ursula av Fleckenstein. Hun giftet seg 19. januar 1620 med Johann Philipp II av Leiningen-Dagsburg-Hartenburg. Sammen fikk de tre sønner, og Elisabeth døde kort tid etter det tredje barnet var født.

## Stamtavle

## Referanser
Huanghuacheng

**Huanghuacheng** (黄花城) er et lite sted som ligger nordvest for Jiuduhe ved Huaijiu elven i Huairou distriktet 60 km rett nord for Beijing i Kina. Det er også en del av Den kinesiske mur.

Muren ved Huanghuacheng er en del av den "indre muren" som ble bygget mellom 1404 og 1592. Seksjonen ved Huanghuacheng ble startet i 1575 av generalen Cai Kai, men keiser Wanli mente Cai Kai hadde brukt for lang tid og for mange ressurser så han ble halshugget.

Det er ikke så mange turister ved denne seksjonen av muren, men den har bratte partier opp til et høyt vakttårn og er en av de få seksjonene som går langs sjøer.
Fil:20200108 Great Wall of China guard house-1.jpg
Fil:20200108 Great Wall of China hillside-6.jpg
Fil:黄花城水长城 - panoramio (1).jpg
Fil:The Great Wall黄花城水长城 (2).jpg


## Referanser
Gens de couleur libres

**Gens de couleur libres** (fransk: 'De fri fargede mennesker') eller på spansk *gente de color libre*, var hva man kalte klassen av fri fargede av blandet afrikansk og europeisk opphav i fransk- og spanskspråklige amerikanske områder i slaveritiden. 
## Beskrivelse
Frigitte svarte av fullstendig afrikansk opphav ble ikke inkludert i betegnelsen, selv om både de og *Gens de couleur libres* inngikk i det bredere klassifiseringsuttrykket *[[affranchi]]*. Også i de engelskspråklige tretten kolonier satte man på tilsvarende måte et visst skille mellom fri fargede, som ble kalt «Free People of Colour» og en frigitt person av helt afrikansk opphav, som i stedet ble kalt for «Free Negro». 

Uttrykket var medt benyttet i det franske Vestindien og i Louisiana (særlig i New Orleans), der en stor klasse av dette slag stammet fra det berømte *[[plaçage]]*systemet. 

Dette uttrykk, likesom  *plaçage*systemet, gikk ut av aktiv bruk etter avskaffelsen av slaveriet og er dermed språkbruk spesifikk for slavetiden.

## Nærmere franske klassifiseringer
I Vestindia kom systematiseringen og radikaliseringen av bruken av nyanser til uttrykk i menighetsbøkene etter Syvårskrigen (1756-1763). Følgende begreper ble brukt i menighetsregistre og deretter i sivilstandsregistre i henhold til de forskjellige gradene av såkalt «métissage»:: 

## Kjente eksempler
* Zabeau Bellanton
* Chevalier de Saint-Georges
* Marie Laveau
* Mary Seacole
* Thomas Alexandre Dumas
## Litteratur
* Sister Dorothea Olga McCants, translation of Rodolphe Lucien Desdunes, *Nos Hommes et Notre Histoire*
* John Blassingame, *Black New Orleans, 1860–1880* (Chicago, 1973)
* *New Orleans Architecture: The Creole Faubourgs* (Gretna, 1984), Sally Kittredge Evans

## Referanser
Kati Pulkkinen

**Kati Maaria Kristiina Lehtonen** (født **Pulkkinen** 6. april 1975) er en finsk tidligere langrennsløper.

Pulkkinen representerte Finland under Ski-VM 1997 der hun tok bronse på stafetten sammen med Riikka Sirviö, Tuulikki Pyykkönen og Satu Salonen. Hun deltok også i Vinter-OL 1998, men tok ingen medaljer.

## Referanser


## Eksterne lenker
*
Satispay

**Satispay S.p.A.** er et italiensk selskap som tilbyr mobilbetalingsløsninger, som inkluderer mobilbetalingsappen **Satispay**. Satispay ble grunnlagt i 2013 i byen Cuneo av tre italienske gründere, Alberto Dalmasso, Dario Brignone og Samuele Pinta.

Appen har per mars 2023 over 3,5 millioner brukere og kan betales med i over  butikker.

## Referanser


## Eksterne lenker
*
Barbara Topsøe-Rothenborg

**Barbara Topsøe-Rothenborg** (født 1979) er en dansk skuespiller og regissør. 

Hun er kjent fra sine roller som barn, hvor som seks år gammel hadde tittelrollen i TV-serien ''Nana'', og hennes roller som Krummes kjæreste i filmeserien *[[Krummerne (filmserie)|Krummerne]]*. Hun var også vært i TV 2-musikkprogrammet ''Puls''. 

Hun vært assisterende regissør på forskjellige TV-produksjoner i USA, som Regner Grastens amerikanske utgave av *[[Kærlighed ved første hik]]*, *[[The First Time]]* (også kjent som *Love at First Hiccup*). 

## Filmografi
### Film
* *[[Fuglekrigen i Kanøfleskoven]]* (1990) – Olivia som voksen, stemme
* *[[Krummerne (film)|Krummerne]]* (1991) – Yrsa
* *[[Krummerne 2 – Stakkels Krumme]]* (1992) – Yrsa
* *[[Viktor og Viktoria (1993)|Viktor og Viktoria]]* (1993) – Las, «kogletrold» (dansk, *kongletroll*)
* *[[Aberne og det hemmelige våben]]* (1995) – Maja, stemme

### Fjernsyn
* ''Nana'' (1988) – Nana

## Referanser


## Eksterne lenker
*
Satu Salonen

**Satu Salonen** (født 27. februar 1973) er en finsk tidligere langrennsløper.

Under junior-VM på ski 1992 ble hun juniorverdensmester på stafett.

Salonen representerte Finland under Ski-VM 1997 der hun tok bronse på stafetten sammen med Riikka Sirviö, Tuulikki Pyykkönen og Kati Pulkkinen. Hun deltok også i Ski-VM 1999, samt Vinter-OL 1998 og 2002, men tok ingen medaljer i disse mesterskapene.

## Referanser


## Eksterne lenker
*
Bynesveien

**Bynesveien** er en vei i Trondheim som går langs Trondheimsfjorden helt nord for Bymarka. Veien har sitt utgangspunkt ved Ilsvika i øst og går vestover gjennom Trolla og Flakk til sitt endepunkt ved Rye på Byneset. Veien er en del av både fylkesvei 715 (mellom Ilsvika og Flakk) og fylkesvei 707 (mellom Flakk og Rye).

## Historie
Bynesveien stod ferdig utbygd i 1920-årene og erstattet i praksis to eldre veiforbindelser gjennom Bymarka som inntil da fungerte som direkte forbindelser mellom Trondheim og Byneset. Disse to forbindelsene bestod av Gamle Bynesveg via Tømmerdalen og en trasé mellom Bergskaret og Hallsetaunet lenger sør i Bymarka. Mot slutten av 1800-tallet ble det besluttet av Byneset herredsstyre om å anlegge en vei langs fjorden for å erstatte de eldre veitraseene, som begge var smale, hadde sterke stigninger og dermed ugunstige for moderne ferdsel. Arbeidet med å anlegge veien langs fjorden ble avsluttet først i 1920-årene grunnet store mengder sprengningsarbeid.

En vei kalt Trollaveien langs fjorden nordover fra Ilsvika var blitt anlagt til Trolla Brug i 1860-årene og denne ble modernisert på begynnelsen av 1900-tallet. Veistrekningen mellom Flakk og Ilsvika er spesielt utsatt for steinsprang og ras på grunn av bratte fjellpartier.

## Bygninger og annet langs Bynesveien
* **18:** Ilen kirkegård
* **30:** Tidligere opprednings- og utskipningshavn for Killingdal gruver
* **42:** Tankanlegg og regionkontor for Circle K
* **43:** Tidligere eiendom for sommerrestauranten *Bellevue* (1918–1958)
* **46:** Trondhjem biologiske stasjon
* **50:** Tankanlegg for Shell
* **52:** Tankanlegg for Esso
* **60:** Høvringen og Høvringen gård
* **68a:** Høvringen avløpsrenseanlegg
* **70:** Munkaunet gård
* **90:** Tidligere tankanlegg for Hydro Texaco, nå boligblokker.
* **100:** Trolla Brug (1840–1988)
* **987:** Transportselskapet Nik. Haugrønning AS

## Bildegalleri

Fil:Bellevue - Bynesveien 43 (3896089516).jpg|Bynesveien og serveringsstedet Bellevue (Postkort med ukjent årstall, etter 1918)
Fil:Høvringen Trondheim 02.jpg|Bynesveien ved Høvringen, med Fagervika og Ilsvika i bakgrunnen 
Fil:Nordre avlastningsvei, Ila in Trondheim 01.jpg|Bynesveiens begynnelse ved Ila og tunnelene til Nordre avlastningsvei 
Fil:St. Olavsspranget Bymarka Trondheim 02.jpg|Bynesveien sett østover fra St. Olavsspranget (2015)


## Referanser


## Litteratur
*
*
Tuulikki Pyykkönen

**Tuulikki Pyykkönen** (født 25. november 1963) er en finsk tidligere langrennsløper.

Pyykkönen representerte Finland under Ski-VM 1997 der hun tok bronse på stafetten sammen med Riikka Sirviö, Satu Salonen og Kati Pulkkinen. Dette var hennes sjette verdensmesterskap på rad, men medaljen kom altså ikke før i hennes siste VM. Hun deltok også i Vinter-OL tre ganger uten å ta medalje.

## Referanser


## Eksterne lenker
*
Isabelle de Charrière

**Isabelle de Charrière** (født *Isabella Agneta Elisabeth van Tuyll van Serooskerken* 20. oktober 1740 i Utrecht i Nederland, død 27. desember 1805 i Colombier (Neuchâtel) i Preussen) var en nederlandsk og sveitsisk forfatter i opplysningstiden. I ettertiden er hun mest kjent for sine brevromaner, men utga også sanger og klaverstykker. Hun var særlig opptatt av samtidspolitikk, derav blant annet kvinnenes kamp for å få utdannelse, samt spørsmål omkring religion. Hennes verk om den franske revolusjon anses som spesielt interessant.

## Liv
Isabelle van Tuyll van Serooskerken var datter av adelsmannen Diederik Jacob van Tuyll van Serooskerken (1707–1776) og hans kone Jacoba Helena de Vicq (1724–1768). Hun var den eldste av foreldrenes syv barn, og fikk en langt bedre utdannelse enn vanlig for en jente på den tiden. Hun var kunnskapstørst, og allerede som barn hadde hun lært seg en rekke språk, studert matematikk og satt seg inn i samtidens eksperimentelle fysikk. Etter år-lange besøk i Frankrike og Sveits i 1750-årene ble fransk hennes hovedspråk, som er en viktig årsak til at hennes verker ikke ble like kjent i hjemlandet hennes som i de fransktalende landene.

Da van Serooskerken var omkring 14 år gammel ble hun forelsket i den romersk-katolske polske greven Peter Donhöff, som imidlertid ikke hadde de samme følelsene for henne, og skuffelsen over dette førte til at hun forlot Utrecht i halvannet år. I lang tid nektet hun å gifte seg; hun så på ekteskap som en måte å oppnå frihet på, men ønsket også å gifte seg i kjærlighet. I 1771 giftet hun seg med sin brors tidligere privatlærer, sveitseren Charles-Emmanuel de Charrière de Penthaz, og paret bosatte seg med flere familiemedlemmer (deriblant to av hennes yngre søstre) på Le Pontet i Colombier nær Neuchâtel i Sveits. Derfra besøkte de ofte Genève og Paris, hvor Isabelle var en kjent skikkelse.

## Verk
Isabelle de Charrière skrev romaner, skuespill, dikt og komponerte musikk. Hennes mest produktive periode kom først etter at hun hadde bodd i Colombier i en årrekke. Hun skrev om temaer som omfattet hennes religiøse tvil, adelen og oppdragelsen av kvinner.

*Le Noble* var hennes første roman, og ble utgitt i 1763. Det var en satirisk roman mot adelen, og selv om den ble publisert anonymt fant foreldrene hennes ut av at hun hadde skrevet boken, og trakk verket fra salg.

Hun beundret den franske filosofen Jean-Jacques Rousseau, og hjalp til med publiseringen av *Les Confessions* etter hans død. Hun skrev også egne tekster om Rousseau på denne tiden.

Den franske revolusjonen fikk en rekke adelsmenn til å flykte til Neuchâtel og de Charrière ble venn med noen av dem. Men hun publiserte også verker som kritiserte holdningene til de aristokratiske flyktningene; hun mente de fleste av dem ikke hadde lært noe av revolusjonen.

## Referanser
Tess Kirsopp-Cole

**Tess Kirsopp-Cole** (født 2. desember 1999) er en australsk friidrettsutøver som hovedsakelig konkurrerer i sprintløp og mellomdistanseløp. Hennes fremste internasjonale meritt er gull på 800 meter under Oseaniamesterskapet i friidrett 2022.

## Idrettskarriere
Kirsopp-Cole ble nummer to på to på 400 meter under det australske U16-mesterskapet i 2014, og i 2015 ble hun nummer tre på 400 meter under det australske U17-mesterskapet. Hun ble australsk U18-mester på 400 meter i 2016, og hun fikk sølv på 4 x 400 meter stafett i det samme U18-mesterskapet. Etter noen år med færre konkurranser deltok hun i det australske mesterskapet i friidrett 2021, og fikk der bronse på 800 meter og gull på 4 x 400 meter stafett. Hun fikk bronse på 800 meter under det australske mesterskapet i friidrett 2022, og deltok i Oseaniamesterskapet i friidrett 2022, der hun fikk gull på 800 meter og bronse på 4 x 400 meter stafett. Under VM i friidrett 2022 ble hun slått ut i forsøksheatet på 800 meter.

## Referanser


## Eksterne lenker
*
Anna-Lena Fritzon

**Anna-Lena Fritzon** (født 1965) er en svensk tidligere langrennsløper, skiskytter og triatlet.

Fritzon ble den første svenske kvinnen som vant en gullmedalje i junior-VM på ski. Det skjedde i 1985 i Täsch i Sveits på 10 km. Samme år vant hun gull i det svenske mesterskapet på 5 km og ble nummer tre på 10 km i Falun i verdenscupen. I 1988 kom hun på andreplass i et verdenscuprenn i Toblach i Italia hvor hun også var på det svenske stafettlaget som vant.

Hun var med i to Vinter-OL, i Calgary 1988 og på Lillehammer 1994. I Calgary-OL ble hun nummer ni på 20 km som beste svenske utøver. Hun deltok i to verdensmesterskap i langrenn, i Lahtis 1989 og i Falun 1993. I VM i Falun 1993 ble hun nummer ti på 30 km og ble best av de svenske deltakerne.

I 1984 deltok hun i VM i skiskyting (det første kvinne-VM) i Chamonix i Frankrike. Hun ble nummer ni og beste svenske deltaker på 10 km og endte på 14.-plass på sprinten.

I 1985 vant hun sølv i EM i triathlon i Immenstadt im Allgäu i Tyskland.

## Referanser


## Eksterne lenker
*
Karin Svingstedt

**Karin Sofia Svingstedt** (født 13. november 1964 i Hassela) er en tidligere svensk langrennsløper som representerte klubben Stockviks IF.

Svingstedt tok sine første verdenscuppoeng i sesongen 1987/88 med en syvendeplass på 20 km fristil i Toblach. Hun vant også sitt eneste verdenscuprenn ved å være på det svenske stafettlaget som vant på samme sted, og kom på tredjeplassen i Leningrad på stafetten. I Vinter-OL 1988 i Calgary, ble hun nr. 23 på 5 km klassisk og nr. 22 på 10 km klassisk. Sesongen etter oppnådde hun sin beste individuelle plassering i verdenscupen med femteplass i Klingenthal på 10 km klassisk og sitt beste sammenlagtresultat i verdenscupen med 24.-plass. Med det svenske stafettlaget tok hun også en tredjeplass i Falun og andreplass i Davos. Under Ski-VM 1989 i Lahtis ble en 15.-plass på 10 km fristil hennes beste individuelle resultat. Hun kom på fjerdeplass med stafettlaget som for øvrig besto av Magdalena Wallin, Anna-Lena Fritzon og Marie-Helene Westin.

## Referanser


## Eksterne lenker
*
Lina Kostenko

**Lina Vasylivna Kostenko** (ukrainsk: *Ліна Василівна Костенко*) er en ukrainsk dikter. Hun var blant de tidligste og mest fremtredende ukrainske skribentene som kom som følge av Nikita Khrusjtsjovs avstalinisering.

## Referanser


## Eksterne lenker
*
Catarina Gustmeyer

**Catarina Gustmeyer**, opprinnelig *Sprich* (født i 1710, død i 1773), var en dansk reder, slavehandler og forretningskvinne. 

## Liv og virke
Hun var gift med Carl Hiernonimus Gustmeyer, og arvet hans rederi og handelshus ved hans død i 1756. Handelshuset hadde en stor flåte, og monopol på tømmerleveranser til Den kongelige danske marine frem til 1762, da Andreas Bodenhoff med fremgang utfordret monopolet. Tapet av monopolet skadet imidlertid ikke foretaket så meget, og det var i 1771 fortsatt et av de største i Danmark.

Som kvinnelig storforretningsdriver utgjorde hun en minoritet i Danmark: I 1771 var hun en av kun tre kvinner som betalte skatt som forretningsfolk i København, ved siden av Cicilie Jørgensen og Severine Kreusfelt/Kreutzfeld, og i 1772 var bare tre kvinner formelle medlemmer av *Grosserer-Societet* (GS): Cicilie Jørgensen, Franz Hinrich Kreutzfelds enke Severine Kreusfelt, og J.P. Schellenbecks enke. Kategoriene overlappar her hverandre noe, idet Hizilia Meyer, Johanna Margrethe Schiödt og Severine Kreusfelt på samme tid  defineres som Københavns rikeste kvinnelige grosserere eller forretningsfolk. 

I 1772 kunne hun sende nødhjälp til Dansk Vestindien med sin flåte etter en orkan, noe som viser på hennes formuenhet. Hun grunnla Vestindisk-guineisk Kompagni i kompanjongskap med sin svigersønn Frederik Bargum, som deltok i trekanthandelen mellom Danmark, Guineakysten, og Dansk Vestindien og handlet med sukkerr og slaver.

Hun trakk seg imislertid ut av kompanjongskapet en kort tid etter grunnleggelsen. 

## Kilder
*
Irina Aschehoug

**Irina Aschehoug** (født *Irina Kazakova* 5. oktober 1985) er en norsk fekter som representerer Njård Fekting.
Tidligere representerte hun Trondheim Fekteklubb.

Hun vant tre NM-gull i kårde i perioden 2012–2023. Hun vant kongepokalen i 2012, 2019 og 2023.

## Medaljer i norske mesterskap

## Se også
* Norgesmesterskapet i fekting

## Referanser




## Eksterne lenker
*
Rosie Elliott

**Rosie Elliott** (født 6. november 1997 i Christchurch) er en newzealandsk friidrettsutøver som hovedsakelig konkurrerer i sprintløp. Hennes fremste internasjonale meritt er gull på 400 meter under Oseaniamesterskapet i friidrett 2022.

## Idrettskarriere
Elliott ble nummer ni i høydehopp under det newzealandske U18-mesterskapet i friidrett 2012, og hun ble nummer fire året etter. Under det newzealandske U18-mesterskapet i 2014 ble hun nummer sju i høydehopp og på 100 meter og 200 meter, og under det newzealandske mesterskapet 2014 fikk hun sølv på 4 x 100 meter stafett. Hun deltok i det newzealandske U20-mesterskapet i 2015, og ble der nummer tre på 200 meter og i høydehopp, og hun ble nummer fem på 100 meter.

Hun konkurrerte lite i 2016, 2017 og 2018, men i 2019 deltok hun i det newzealandske mesterskapet i friidrett, der hun fikk sølv på 4 x 100 meter stafett. Hun fikk sølv på 100 meter, 200 meter og 4 x 100 meter stafett under det newzealandske mesterskapet i friidrett i 2020, og i 2021 ble hun nummer åtte på 100 meter i det nasjonale mesterskapet. I 2022 ble hun nasjonal mester på 400 meter, og hun fikk sølv på 200 meter. Hun ble tatt ut til å delta i Oseaniamesterskapet i friidrett 2022, der hun vant 400 meter, og hun deltok også på New Zealands stafettlag som vant 4 x 400 meter stafett. Hun deltok også i VM i friidrett 2022, men ble slått ut i forsøksheatet der. Under det newzealandske mesterskapet i friidrett fikk hun gull på 400 meter og sølv på 100 meter. 

## Referanser


## Eksterne lenker
* 
*  Profil hos Athletics New Zealand
Frederica Louise Ernst

**Frederica Louise Ernst** (1714–1781) var en dansk forretningskvinne, plantasjeeier og slavehandler.
## Liv og virke
Hun var datter til en arkitekt og arvet ved sin fars død en kapital som hun satte inn i forretningsvirksomhet.

Hun giftet seg aldri. Som ugift kvinne stod hun under formynderskap under nærmeste mannlige slektning. Hun ble erklært myndig etter søknad til kongen ved 44 års alder i 1758. Hun beskrivws som fornuftig og flittig. Hun var ved tiden for sin myndighetserklæring deleier i et varehus, flere skip og en sukkerplantasje på danske Saint Croix, og var også involvert i slavehandelen.

Hun søkte i 1765 og fikk innvilget av den danske kongelige kommersmyndighet å få starte en fabrikk for rengjøring og beredning av lin og hamp. Hennes fabrikk hadde 37 hånddrevne maskiner og var en innovasjon i datidens Danmark. Hun var i en tid meget fremgangsrik, noe man ser ut av skattelistene for 1771. Deretter havnet imidlertid virksomheten i vanskeligheter, hun mislyktes i 1772 med å tilbakekalle sine utlån, og hennes penger var bundet opp i Vestindien. Hun skal ha hatt svært lite penger igjen ved sin død i 1781, skjønt synes ikke å ha levd i fattigdom ved sin død.

Som kvinnelig storforretningsdriver tilhørte hun en minoritet i Danmark i sin samtid, men også innen denne minoritet tilhørte hon en minoritet ettersom hun til fra nesten samtlige øvrige kvinner i samme stilling ikke var enke, men en ugift kvinne som hadde fått dispens til å bli myndighetserklært og bedrive forretningsvirksomhet.
## Referanser
Hoploryctoderus tridens

***Hoploryctoderus tridens*** er en bille som hører til gruppen hornbiller i familien skarabider (Scarabaeidae).

## Utseende
Store (ca. 30 millimeter), brede, svarte hornbiller. Hos disse artene er hunnen gjerne like stor som hannen, men mangler hornet i pannen og uthulingen av pronotum foran. Forleggen (protibia) har tre tenner. Dekkvingene er ganske kraftig punkterte. Hannen har et langt horn i pannen som ender i tre tenner. Uthulingen av pronotum foran er ganske grunn, mindre enn halve pronotums lengde. Det er en tann på hver side av gropa.

## Utbredelse
Arten finnes bare på Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *[[Hoploryctoderus]]* Prell, 1933
******** ***Hoploryctoderus tridens*** (Montrouzier, 1860)

## Eksterne lenker
* Bilde av arten
*
Per Schultz

**Per Schultz** (født 1948) er en dansk journalist og barnebokforfatter.

Schultz ble uteksaminert som lærer i 1967, året etter debuterte han som redaktør av Vietnamkrigsboken *De andres børn*.

Han ble deretter ansatt i Barne- og ungdomsavdelingen (B&U) i DR, hvor han ble redaksjonssjef. Samtidig jobbet han for *Unge Pædagoger* og BUPLs (Børne- og UngdomsPædagogernes Landsforbund) magasin *Børn og Unge*. Hos DR skrev han blant annet manus til barne-TV-serien *[[Nana (TV-serie)|Nana]]*, og har skrevet manus til noen titalls andre serier og TV-filmer.

I 1983 debuterte han som forfatter med bildeboken *Idas familie. Én far i hånden er bedre end…* Han mottok engangsstønad fra Statens Kunstfond i 1976, 1980 og 1981. I 1978 ble han medlem av styret i Dansk Dramatikerforbund. I 1987 mottok han, sammen med Dorte Karrebæk, Kulturdepartementets initiativpris for boka*Idas familie – feber skal man ikke spøge med!*

Schultz var tidligere medlem av DKP, men forlot partiet i 1982 sammen med en rekke andre medlemmer som var uenige i partiets kulturpolitikk.

## Referanser


## Eksterne lenker
*
Renaud Camus

**Jean Renaud Gabriel Camus** (født 10. august 1946 i Chamalières, Frankrike) er en fransk statsviter, forfatter og nasjonalist.

Camus studerte filosofi og juss og underviste i 1971–1972 i fransk litteratur ved New York University og Hendrix College i Arkansas.
Han ble opprinnelig kjent i franske litterære kretser som romanforfatter og en pioner innenfor homoseksuell litteratur. Boken *Tricks* fra 1968 med forord av Roland Barthes om hans seksuelle erfaringer er hans mest oversatte verk. Som ung var han medlem av det franske sosialdemokratiske Parti Socialiste, men stiftet i 2002 sitt eget parti med navnet Parti de l’In-nocence, som gikk inn for å stoppe all innvandring til Frankrike og for å sende innvandrere og deres familier tilbake til opprinnelseslandet.

Teorien om «befolkningsutskiftning» eller «Den store utskiftningen» stammer fra et verk av Camus fra 2012 (*Le Grand Replacement*). Teorien bygger på et pessimistisk verdenssyn, hvor det argumenteres for at den vestlige kultur og etnisitet er eksistentielt truet av ikke bare innvandringen, men også av den vestlige kulturs eget kulturelle forfall.

På norsk foreligger i 2023 hans bok *"Dere skal ikke erstatte oss!"*, utgitt av Legatum forlag. 

## Referanser


## Eksterne lenker
* 
*
Gabriella Carrel

**Gabriella Carrel** (født 30. juli 1966 i Aosta) er en italiensk tidligere langrennsløper.

Carrel debuterte internasjonalt under Junior-VM på ski 1984 i Trondheim. Der ble hun nummer 32 på 10 km og nummer seks på stafetten. Hun deltok også i Junior-VM i 1985 i Täsch og 1986 i Lake Placid.

Under Ski-VM 1985 i Seefeld in Tirol kom hun på 49.-plass på 5 km og 35.-plass på 20 km, mens hun under Ski-VM 1987 i Oberstdorf gikk inn til til en 28.-plass på 10 km klassisk. Under Ski-VM 1989 i Lahtis endte hun på 26.-plass på 30 km fristil, 22. plass på 10 km klassisk og sjetteplass på stafetten. Hun deltok også under Vinter-OL 1988 i Calgary der hun kun fikk gå 5 km klassisk og endte på 42.-plass.

## Referanser


## Eksterne lenker
*
Barynotus

***Barynotus*** er en slekt av snutebiller. 

## Utseende
Middelsstore til nokså store (10-25 millimeter), avlange, mer eller mindre skjellkledte snutebiller med kort, bred snute. Dekkvingene er gjerne litt tilspisset bak.

## Levevis
Som de fleste snutebiller lever disse artene på mange ulike lave planter, og kan tidvis gjøre noe skade i hager. De voksne billene er nokså tunge og trege biller, og kan ikke fly. Disse billene er ofte partenogenetiske.

## Utbredelse
Slekten har en holarktisk utbredelse.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Geonemini]]** Gistel, 1856
******** Slekten  ***Barynotus*** Germar, 1817: 341: Europa; Canada, USA (I). 
********* *[[Barynotus affinis]]* Solari, 1943 
********* *[[Barynotus alternans]]* Boheman, 1834 
********* *[[Barynotus balianii]]* Solari, 1943 
********* *[[Barynotus cantabricus]]* González, 1972 
********* *[[Barynotus conjux]]* Daniel & Daniel, 1898 
********* *[[Barynotus fairmairei]]* Tournier, 1876 
********* *[[Barynotus hungaricus]]* (Tournier, 1876) 
********* *[[Barynotus ibericus]]* González, 1972 
********* *[[Barynotus liguricus]]* Solari, 1943 
********* *[[Barynotus maculatus]]* Boheman, 1842 
********* *[[Barynotus mainardii]]* Solari, 1943 
********* *[[Barynotus makolskii]]* Smreczynski, 1956 
********* *[[Barynotus mancinii]]* Solari, 1943 
********* *[[Barynotus margaritaceus]]* Germar, 1824 
********* *[[Barynotus maritimus]]* Hustache, 1920 
********* *[[Barynotus moerens]]* (Fabricius, 1792) - i Norge
********* *[[Barynotus monguzzii]]* Pesarini & Pedroni, 2011
********* *[[Barynotus montandoni]]* (Pic, 1899) 
********* *[[Barynotus obscurus]]* (Fabricius, 1775) - i Norge
********* *[[Barynotus sabulosus]]* (Olivier, 1807) 
********* *[[Barynotus schoenherri]]* (Zetterstedt, 1838) 
********* *[[Barynotus scutatus]]* Desbrochers, 1892 
********* *[[Barynotus solariorum]]* Mainardi, 1907 
********* Skjellkledt snutebille, *[[Barynotus squamosus]]* Germar, 1824 - i Norge
********* *[[Barynotus umbilicatus]]* Dufour, 1851 
********* *[[Barynotus unipunctatus]]* Dufour, 1851
********* *[[Barynotus vagus]]* (Laicharting, 1781)

## Referanser




## Eksterne lenker
*
Gonipterus

***Gonipterus*** er en slekt av snutebiller. Billene lever på levende planter, og en del arter er problematiske skadedyr. 

## Utseende
Middelsstore, bredt ovale, gjerne brunlige snutebiller. Snuten er nokså kort og bred, fasettøynene forholdsvis store. Antennene er knebøyde, men det innerste leddet er ikke særlig sterkt forlenget slik at dette ikke er svært påfallende.

## Levevis
Denne underfamilien går på levende planter, og larvene utvikler seg som oftest i blomster, frukter eller frø. Mange av disse artene lever på trær i eukalyptusslekten.

## Utbredelse
Gruppen er utbredt i Oseania, de fleste av artene i Australia. Noen arter er spredt til andre verdensdeler der eukalyptus er plantet, inkludert det sørlige Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **snutebiller, [[Curculioninae]]** Latreille, 1802 eller bredsnutebiller, Entiminae Schönherr, 1823
******* Stammen **[[Gonipterini]]** Lacordaire, 1863
******** Slekten ***Gonipterus*** Schönherr, 1833 - 37 arter, noen kan være synonymer
### Liste over artene

**[[Gonipterus balteatus]]*   Pascoe, 1870
**[[Gonipterus bimaculatus]]*   Lea, 1927
**[[Gonipterus bruchi]]* Marshall, 1927
**[[Gonipterus cancellata]]* Lea, 1901
**[[Gonipterus cinnamomeus]]* Pascoe, 1870
**[[Gonipterus cionoides]]* Pascoe, 1870
**[[Gonipterus citrophagus]]* Lea, 1897
**[[Gonipterus conicollis]]* Lea, 1927
**[[Gonipterus crassipes]]* Lea, 1897
**[[Gonipterus exaratus]]*   Fåhraeus, 1840
**[[Gonipterus excavatus]]* Boisduval, 1835
**[[Gonipterus excavifrons]]* Lea, 1897
**[[Gonipterus fasciatus]]* Boisduval, 1835
**[[Gonipterus ferrugatus]]* Pascoe, 1870
**[[Gonipterus geminatus]]* Lea, 1897
**[[Gonipterus gibberus]]* Boisduval, 1835
**[[Gonipterus humeralis]]* Lea, 1897
**[[Gonipterus hyperoides]]* Pascoe, 1871
**[[Gonipterus inconspicuus]]* Lea, 1927
**[[Gonipterus kanalensis]]* Perroud & Montrouzier, 1862
**[[Gonipterus lateritius]]* Lea, 1927
**[[Gonipterus lepidopterus]]*   Schoenherr, 1840
**[[Gonipterus lepidotus]]*   Gyllenhaal, 1833
**[[Gonipterus marellii]]*   Uyttenboogaart in Marelli, 1928
**[[Gonipterus notographus]]* Boisduval, 1835
**[[Gonipterus parallelicollis]]* Lea, 1927
**[[Gonipterus platensis]]* Marshall, 1927
**[[Gonipterus pulverulentus]]* Lea, 1897
**[[Gonipterus reticulatus]]* Boisduval, 1835
**[[Gonipterus rufus]]* Blackburn, 1892
**[[Gonipterus scabrosus]]* Boisduval, 1835
**[[Gonipterus scutellatus]]* Gyllenhaal, 1833
**[[Gonipterus sepulchralis]]* Pascoe, 1870
**[[Gonipterus subfasciatus]]* Lacordaire, 1863
**[[Gonipterus suturalis]]* Gyllenhaal, 1833
**[[Gonipterus turbida]]* Pascoe, 1871
**[[Gonipterus xanthorrhoeae]]* Lea, 1897

## Referanser




## Eksterne lenker
*
Another Day in Paradise (andre betydninger)

**Another Day in Paradise** kan vise til:

* ''Another Day in Paradise'' (sang) – en sang fra 1989 av Phil Collins
* *[[Another Day in Paradise]]* – en amerikansk dramafilm fra 1998 regissert av Larry Clark
Elisabeth Albertine av Sachsen-Hildburghausen

**Elisabeth Albertine av Sachsen-Hildburghausen** (født 4. august 1713, død 29. juni 1761) var en tysk grevinne.

Hennes foreldre var Ernst Friedrich I av Sachsen-Hildburghausen og Sophia Albertine av Erbach-Erbach. Hun giftet seg 5. februar 1735 med greve Karl Ludvig Fredrik av Mecklenburg-Strelitz, og de fikk sammen ti barn, men bare seks av disse vokste opp.

Etter at både ektemannen og hennes barnløse svoger døde i 1752, overtok Elisabeth i en kort periode embetet som regent for Hildburghausen frem til hennes sønn Adolf Frederik IV var regnet som gammel nok til å overta.

Hun døde i 1761, kort tid før datteren Sophia Charlotte inngikk ekteskap med kong Georg III av Storbritannia, og ble gravlagt i Mirow.

## Stamtavle

## Referanser
Gabriele Heß

**Gabriele Heß** (født 1971) er en tysk tidligere langrennsløper. Fram til den tyske gjenforening i 1990 konkurrerte hun for Øst-Tyskland.

I verdenscupen i langrenn oppnådde hun sin første pallplass 15. januar 1989 i Klingenthal da hun ble nummer 2 på 30 km fristil. Denne prestasjonen gjentok hun i Sollefteå sesongen etter. Hun deltok i Vinter-OL 1992 og Ski-VM 1989 og 1991, men uten å ta noen medaljer.

## Referanser


## Eksterne lenker
*
Sebastian Holm Mathisen

**Sebastian Holm Mathisen** (født 2005) er en norsk fotballspiller som spiller for . 

Mathisen debuterte i Eliteserien mot  7. august 2022. Mathisens tidligere år som fotballspiller, har blitt spilt hos moderklubben .

## Referanser


## Eksterne lenker
*
Truls Aslaksby

**Truls Walther Aslaksby** (født 24.02.1943 i Oslo) er en norsk kunsthistoriker, antikvar, forsker og formidler av oslohistorie. Han vokste opp på Frogner i Oslo.

## Utdannelse og stillinger
Aslaksby avla cand.mag.-grad i1967 og i 1977 ble han mag.art. i kunsthistorie med avhandlingen *Skiensfjordklassisismen – bygningsstil i handels- og produksjonsmiljøene mellom Ulefoss og Langesund ca. 1800–1850*. I 1998 avla han dr. philos.-graden over bøkene *Grønland og Nedre Tøyens bebyggelseshistorie* og *Med leiegården som løsning*. 

Han var guidesjef ved Bogstad gård fra 1969 til 1985, universitetslektor i kunsthistorie ved Universitetet i Bergen 1980–81, stipendiat ved Byforskningsprogrammet til RFSP – Rådet for forskning for samfunnsplanlegging 1981–1985, og bestyrer ved Larvik Bymuseum 1986–87. Fra 1988 til 2012 var han førsteantikvar hos Byantikvaren i Oslo. 

## Publikasjoner og formidling
I Oslo har Truls Aslaksby siden 1970 holdt et stort antall byvandringer og foredrag om temaer tilknyttet byen. 

### Forfatterskap
**Ta vare på Oslo. Byen vår i tekst og bilder*. (Med Morten Krogstad.) Oslo: Universitetsforlaget, 1979 og to senere utgaver. ISBN 82-00-05301-6
**Grønland og Nedre Tøyens bebyggelseshistorie, Oslo: Universitetsforlaget, 1986. ISBN 82-00-07727-6.*
**Arkitektene Christian Heinrich Grosch og Karl Friedrich Schinkel og byggingen av Det Kongelige Frederiks Universitet i Christiania (med Ulf Hamran). Øvre Ervik: Akademisk Forlag /Alfheim og Eide, 1986. ISBN 82-90359-32-2 (Utgitt i litt utvidet versjon på tysk i verket (Ausg.: Margarete Kühn:) *Karl Friedrich Schinkel: Ausland*. (München) 1989, ss. 185–230.)*
**Med leiegården som løsning – en materialsamling og kritisk bibliografi til belysning av leiegårdsbebyggelsens fremvekst i større nord- og sentraleuropeiske byer i 2. halvdel av 1800-årene, med særlig henblikk på Christiania*. Oslo: Universitetsforlaget, 1998.
**Emerentze Munchs Optegnelser: Et kvinneperspektiv fra Norge på 1800-tallet*. (Med Cathrine Reusch.) Oslo: Kom forlag, 2014. ISBN 978-82-93191209
**Slik ble det: Christianias bebyggelseshistorie på 1800-tallet*. Oslo: Ad Notam, 2017. ISBN 978-82-8313-150-5
**Bogstads bygningshistorie*. Oslo: Bogstad gårds venneforening og Norsk Folkemuseum, 2019. ISBN 978-82-292865-118

Han har dessuten gitt større bidrag til *Skarpsno – fra løkke til fasjonabelt strøk*. Oslo: Skarpsno Vel, 1988, og *Harald Hals og Det engelske kvarter*, Oslo: Orfeus publishing, 2012. Til tidsskriftene St. Hallvard, Byminner og Kavringen har han levert artikler siden 1972. Han har også skrevet artikler (og anmeldelser) i Fremtid for fortiden, Fortidsvern, Fortidsminneforeningens årbok og Kunst og Kultur.

## Utmerkelser
Truls Aslaksby ble tildelt utmerkelsen Bypatrioten av Oslo Byes Vel 2016 for formidling av Oslos historie.

I 2023 ble han utnevnt til æresmedlem av Frogner historielag. 

## Referanser


## Eksterne lenker
* ''Vandring på Lille Frogner, med Truls Aslaksby''. Youtube, 2021.
Holcorhinus

***Holcorhinus*** er en slekt av snutebiller. 

## Utseende

## Levevis

## Utbredelse

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Holcorhinini]]** Desbrochers des Loges, 1898
******** Slekten ***Holcorhinus*** Schönherr, 1826
********* *[[Holcorhinus caesicollis]]* Desbrochers, 1871
********* *[[Holcorhinus gaheryi]]* (Hustache, 1932)
********* *[[Holcorhinus hispidulus]]* Thon, 1833
********* *[[Holcorhinus lanosimanus]]* Chevrolat, 1860
********* *[[Holcorhinus mutator]]* Fairmaire, 1883
********* *[[Holcorhinus parvicollis]]* Seidlitz, 1868
********* *[[Holcorhinus parvus]]* Stierlin, 1899
********* *[[Holcorhinus pygmaeus]]* Seidlitz, 1868
********* *[[Holcorhinus seidlitzi]]* Tournier, 1874
********* *[[Holcorhinus siculus]]* Seidlitz, 1868
********* *[[Holcorhinus sinilus]]* Seidlitz, 1868

## Referanser




## Eksterne lenker
*
Hannibal (TV-serie)

***Hannibal*** er et amerikansk psykologisk thriller-krimdrama. Serien hadde premiere på NBC 4. april  i USA, og ble sendt tre sesonger.

## Handling
Profiler Will Graham blir rekruttert av Jack Crawford, sjefen for Behavioral Sciences-avdeling ved FBI, for å hjelpe til med å etterforske en seriemorder i Minnesota. Men etterforskningen blir snart vanskelig for Graham, og Crawford bestemmer seg for å få Graham overvåket av rettspsykiater Dr. Hannibal Lecter. Til å begynne med arbeider Lecter – som i hemmelighet er en seriemorder og en kannibal – for å manipulere FBI fra innsiden.

I mellomtiden blir Lecter og Graham snart venner. Lecter blir også fascinert av Grahams evne til å føle empati for psykopatiske mordere. Han forsøker etter hvert å skyve grensene for Grahams skjøre fornuft, for å gjøre ham også til en morder.

## Skuespillere
* Hugh Dancy som Will Graham. En begavet profiler, som forsøker å avsløre seriemordere. Han ser for seg at han selv begår drapene han etterforsker, for å forstå gjerningspersonens oppførsel Men han begynner etter hvert å slite psykisk på grunn av dette, og forholdet mellom Graham og Lecter legger grunnlaget for serien.
* Mads Mikkelsen som Hannibal Lecter. En flink rettspsykiater, som i hemmelighet er en seriemorder og kannibal - kjent som Chesapeake Ripper.
* Caroline Dhavernas som Alana Bloom. Professor i psykologi og profiler for FBI som ofte samarbeider med både Graham og Lecter.
* Hettienne Park som Beverly Katz. En åstedsetterforsker. (sesong 1–2)
* Laurence Fishburne som Jack Crawford. Leder for Behavioral Sciences ved FBI, og Grahams sjef.
* Scott Thompson som Jimmy Price, en åstedsetterforsker.
* Aaron Abrams som Brian Zeller, en åstedsetterforsker.
* Gillian Anderson som Bedelia Du Maurier, Lecters psykoterapeut.

## Eksterne lenker
*
Jiankou

**Jiankou** (箭扣) er en del av Den kinesiske mur. Jiankou ligger i Huairou-distriktet, 60 km nord for Beijing i Kina.

Jiankou ble sannsynligvis bygget av general Qi Jiguang en gang mellom 1569 og 1583. I dag er muren ved Jiankou mest ruiner og ikke renovert, men er likevel et populært turistmål for fotturer og fotografering. En vanlig turrute er fra Jiankou til nærliggende Mutianyu. Etter som seksjonen av muren ikke er renovert er den svært farlig på grunn av fall- og rasfare. Hvert år blir en rekke turister skadet og til og med drept ved Jiankou.
Fil:Jiankou 2006.jpg
Fil:Jiankou rasad mur.jpg
Fil:Jiankou 29 (4737225404).jpg
Fil:箭扣风光14-爵士鼓手 - panoramio.jpg
Fil:Jiankou 35 (4736617135).jpg


## Referanser
Karin Lamberg-Skog

**Karin Lamberg-Skog** (født 17. januar 1961 i Uppsala) er en svensk tidligere langrennsløper. Hun konkurrerte for IFK Mora og for Hagunda IF.

Lamberg-Skog deltok i tre Vinter-OL, 1980 i Lake Placid, 1984 i Lake Sarajevo og 1988 i Calgary.

I Ski-VM 1987 i Oberstdorf tok hun bronse på stafetten sammen med Magdalena Forsberg, Marie-Helene Östlund og Annika Dahlman.
## Referanser


## Eksterne lenker
*
Gamlegata

**Gamlegata** er en kort veisløyfe på Solumsmoen i Sigdal kommune, i Buskerud. Veien er i dag en avstikker fra fylkesvei 287, som her er kjent som Sigdalsveien. Men som navnet sier var egentlig Gamlegata en del av hovedveien gjennom Sigdal en gang i tiden. I Gamlegata ligger det noen mindre gårdsbruk og Solumsmoen kapell. Ved et av brukene ble det på 2000-tallet i en tid driftet et lokalt mikrobryggeri, men dette er nedlagt.

Gamlegata tar av vestover fra Sigdalsveien ved Solumsmoen servicesenter (Gamlegata 16/Sigdalsveien nr. 914), der Shell også har stasjon for drivstoff og et lite  gatekjøkken, og gjør ei sløyfe mot nord langs med elva Simoa. Den passerer kapellet og kommer inn på Sigdalsveien igjen like ved der Solumveien tar til, på motsatt side av fylkesveien.

## Se også
* Solumsmoen
* Solumsmoen kapell

## Referanser
Sebastian Sponevik

**Sebastian Sponevik** (født 15. mars 2005) er en apparatturner på Norges seniorlandslag. Han har blitt junior-norgesmester tre år på rad (2020–2022), og har representert Norge i nordisk mesterskap, EM og European Youth Olympic Festival. I europamesterskapet i 2022 fikk han sølv i hoppfinalen.

## Juniorkarriere
### 2019
I 2019 krevde Norges Gymnastikk- og Turnforbund (NGTF) at turnere som konkurrerte i nasjonale konkurranser på juniornivå måtte ha fylt 14 det året arrangementet ble avholdt. Dermed debuterte Sponevik som junior på den første av tre konkurranser i norgescupen det året. Han kom på tredjeplass i konkurransen, med en poengsum på 70,250.

### 2020
På grunn av COVID-19-pandemien ble de fleste konkurranser i 2020-sesongen avlyst, inkludert de to første i norgescupen. Derfor var de eneste nasjonale konkurransene Sponevik deltok i i 2020, junior-NM 2020 i Tromsø, og den tredje konkurransen i norgescupen. Han vant All-round-konkurransen på begge arrangementene med henholdsvis 75,950 og 75,683 poeng.

### 2021
Grunnet skader i skinnebenet og håndledd kunne ikke Sponevik delta i konkurranser i starten av 2021. Etter å ha blitt frisk fra skadene, vant Sponevik junior-NM 2021 på Sotra med en poengsum på 74,500.

### 2022
Sponevik deltok i junior-NM 2022 i Kabelvåg, hvor han vant gullmedalje i samtlige øvelser; mangekamp, apparatfinaler og lagkonkurransen.

Han deltok også i 2022 International Junior Team Cup i Berlin, og i European Youth Olympic Festival (EYOF) i 2022 med landslagstrener Robert Hirsch. I EYOF 2022 fikk Sponevik en åttendeplass I mangekampfinalen, og en sjetteplass i frittståendefinalen.

I august 2022 deltok Sponevik i junior-EM i München i Tyskland. Etter to vellykkede hopp i mangekampkonkurransen, kvalifiserte Sponevik seg til hoppfinalen, der han vant en sølvmedalje med en gjennomsnittlig poengsum på 14,316. Han var den første nordmannen som hadde vunnet medalje i et europeisk mesterskap siden tidligere turner Åge Storhaugs EM-sølv i 1965.

## Seniorkarriere
Som 17-åring konkurrerte Sponevik som senior i NM i Elverum i juni 2022, og debuterte dermed som senior ett år før tiden. Sponevik tok bronsemedalje i mangekampfinalen, samt to gull, ett sølv og én bronsemedalje i apparatfinalene.

### 2023
I mai 2023 konkurrerte Sponevik i FIG World Challenge Cup i Varna; det norske laget bestod ellers av Sofus Heggemsnes og Jacob Karlsen. Sponevik var blant de seks beste i hopp i kvalifiseringsrunden, og vant videre sølv i hoppfinalen. Heggemsnes vant i denne konkurransen det første norske gullet i en FIG World Cup, mens 18 år gamle Sponevik vant sin første World Cup-medalje som førsteårs senior.

## Referanser
Cracked.com

**Cracked.com** er en nettside som var en del av det amerikanske humortidsskriftet *[[Cracked]]*s varemerke. Nettsiden ble grunnlagt i 2005 av Jack O'Brien. *Cracked*-tidsskriftet sluttet å bli gitt ut i 2007, men nettsiden fortsatte å fungere etter det.

## Referanser


## Eksterne lenker
* 
*
Huangyaguan

**Huangyaguan** eller **Huangya-passet** (黄崖关; Huángyáguān) er en fjellovergang og en del av Den kinesiske mur. Det ligger på grensen mellom Hebei og Tianjin i Yanfjellene 20 km nord for Ji i Kina.

Den kinesiske mur ved Huangyaguan ble opprinnelig bygget under det nordlige Qi-dynastiet, som i 556 utvidet den nybygde muren nord for Beijing østover til Shanhaiguan. Ming-dynastiet bygde senere på 1550-tallet en ny mur på restene av den nordlige Qi-dynastiets mur. Denne muren ble renovert, utvidet og fullført i 1567–1572 under ledelse av general Qi Jiguang. Det var i løpet av denne tiden muren fikk det karakteristiske mursteinsutseendet med tårn og skyteskår som Den kinesiske mur er kjent for. Forsvaret av Huangyaguan under Ming-dynastiet var under Jizhou-garnisonens ansvar.

I 1984 ble 3 km av muren rundt Huangyaguan renovert, noe som gjorde den til den lengste renoverte delen av Den kinesiske mur.
Fil:Huangyaguan 05 (4921058465).jpg
Fil:Taipingzhai to Huangyaguan 12 (4920830499).jpg
Fil:黄崖关长城 - Great Wall at Huangyaguan - 2015.10 - panoramio (2).jpg
Fil:Taipingzhai to Huangyaguan 15 (4921478166).jpg


## Referanser
Selvutløser

En **selvutløser** er en funksjon på et kamera som gjør at det tar bildet en forhåndsbestemt mengde tid etter utløserknappen blir trykket. En selvutløser gjør det mulig for fotografen selv å bli med på bildet som blir tatt, i tillegg til at det gjør det lettere å ta bilder med lang lukketid, ettersom fotografen ikke trenger å ta på kameraet mens det tar bildet, hvilket kan forhindre eventuelle forstyrrelser eller rystelser fra å forstyrre kameraet mens lukkeren er åpen.

## Referanser
Til skogs

***Til skogs*** var Oslo og Omegn Turistforenings medlemsblad fra opprettelsen i 1936 til 2002. Bladet var i starten et enkelt meldingsblad med hovedsakelig informasjon om fellesturer. I 1954 ble meldingsbladet utvidet til et mer omfattende medlemsblad med annet type stoff og mer omfattende innhold. 

Til skogs er et viktig kildemateriale til alt som har med Oslomarka å gjøre, f.eks. utviklingen av OOT, sti- og merkearbeidet i Oslomarka, Oslomarkasaken, arbeidet med Markalov og flerbruksplan for Oslomarka, mm.

## Redaktører
* Stein Alk; 1954 - 1956
* Else Marie Jacobsen, 1956 - 
* Thorbjørn Elieson, 1967 - 1969
* Knut Næsje, 1970 - 1972
* Yngar S. Hansen, Odd Fjelstad og Nils Houge (Egil Pedersen og Kjell Raaness), 1980 - 1984
* Knut Maarud, 1985 - 1987
* Baby Johannessen, 1988
* Liv Ravdal, 1988 - 1992
* Grethe Irvoll, 1992
* Anders Kirkhus, 1993 - 1998
* Eva Huseby, 1998 - 2002

## Referanser